[{"text_idx": "#000000", "text": "Laste ja noorte kultuuriaasta eestvo\u0303ttel toimub 2. novembril Kumu auditooriumis lastekultuuri foorum \u201eKultuuripaun\u201c, kus arutletakse, millises kultuuriruumis Eesti lapsed u\u0308les kasvavad ja kes lapsi kultuuri juurde suunavad. Lisaks Eesti teadlastele ja loomeinimestele jagavad foorumil oma kogemusi Soome, Rootsi ja Norra lastekultuuri poliitika kujundajad."}, {"text_idx": "#000001", "text": "Laste ja noorte kultuuriaasta 2017 va\u0308a\u0308rtustab last ja noort kultuurilooja ja -publikuna. Foorumi nimi \u201eKultuuripaun\u201c on inspireeritud Po\u0303hjamaade riiklikest lastekultuuri strateegiatest ja programmidest, mille kaudu pakutakse lasteaia- ja kooliealistele lastele ja\u0308rjepidevalt kultuurielamusi. Foorumil vaadeldakse eri nurkade alt, milline on Eesti lastekultuur, kuhu me suundumas oleme ning kas meil vo\u0303iks olla po\u0303hjust Po\u0303hjamaade praktikatest ideid ammutada."}, {"text_idx": "#000002", "text": "\u201cLapsepo\u0303lv on parim aeg puutuda kokku kultuuriga kogu selles rikkuses, sest siis on selleks aega ja indu. Lapsepo\u0303lve kultuurikogemused kasvatavad publikut ning innustavad ka ta\u0308iskasvanuna kultuuri nautima ja ise looma,\u201c ra\u0308a\u0308kis laste ja noorte kultuuriaasta projektijuht Marju Kask. \u201ePeame oluliseks, et lastele kultuuriprogramme pakkudes tegutseksime u\u0308heskoos, la\u0308bimo\u0303eldult ja parimaid praktikaid eeskujuks vo\u0303ttes. Meie su\u0308damesoov on, et Eesti lapse kultuuripaun oleks pungil kultuurielamustest ning see annaks talle eluks kaasa mitmeku\u0308lgse pagasi,\u201c lisas Kask."}]